Úrskurðarnefnd um viðskipti við fjármálafyrirtæki Viðskiptavinur getur skotið ágreiningi sínum við sparisjóðinn til Úrskurðarnefndar um viðskipti við fjármálafyrirtæki sem er í umsjá Fjármálaeftirlitsins . Erindi skulu send á : Úrskurðarnefnd um viðskipti við fjármálafyrirtækiKatrínartún 2105 ReykjavíkSími : 520 3888 Tölvupóstur : urskfjarm@fme.is Til að senda inn kvörtun til nefndarinnar þarf viðskiptavinur að fylla út sérstakt málskotseyðublað og greiða málskotsgjald . Ef kröfur viðskiptavinar eru teknar til greina að hluta eða að öllu leyti fæst málskotsgjaldið endurgreitt . Málskotseyðublaðið má finna á vefsíðu Fjármálaeftirlitsins : www.fme.is . Upplýsinga - og leiðbeiningaþjónusta Fjármálaeftirlitsins Fjármálaeftirlitið starfrækir upplýsinga - og leiðbeiningaþjónustu fyrir viðskiptavini fjármálafyrirtækja . Sjá nánar á vef Fjármálaeftirlitsins , www.fme.is . Dómstólar og lögmannsaðstoð Viðskiptavinur Sparisjóðsins getur leitað réttar síns fyrir almennum dómstólum . Bent er á að Lögmannafélag Íslands býður almenningi ókeypis lögfræðiráðgjöf . Sjá nánar á vef Lögmannafélags Íslands , www.lmfi.is . Neytendastofa annast framkvæmd á lögum á sviði neytendaverndar . Á heimasíðu Neytendastofu er að finna upplýsingar um það í hvaða tilvikum og með hvaða hætti neytendur geta leitað til stofnunarinnar . Sjá nánar á vef Neytendastofu , neytendastofa.is . Persónuvernd annast eftirlit með framkvæmd laga um persónuvernd og meðferð persónuupplýsinga og úrskurðar í ágreiningsmálum á sviði persónuverndar . Á vef Persónuverndar má finna upplýsingar um með hvaða hætti er hægt að leggja fram kvörtun . Sjá nánar á vef Persónuverndar , www.personuvernd.is .